Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 924/12/5511	Žilina, 15.4.2014
EEČ : 2-43-196-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žilina zo dňa 6.3.2013, spisová značka 3 Pv 924/12/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	dňa 13.11.2012 okolo 11.00 hod. v priestoroch Strednej stavebnej školy na Veľkej Okružnej v Žiline si zadovážil 1 ks umelohmotného vrecúška s obsahom neznámej sušenej rastliny, zelenohnedej farby, a tento prechovával u seba v priestoroch internátu v Žiline na Rosinskej ceste až do presne nezistenej popoludňajšej hodiny dňa 13.11.2012, pričom skúmaním KEU PZ Slovenská Ľupča bolo zistené, že sa jedná o rastlinný materiál rodu konopa o hmotnosti 0,546 g s obsahom 8,8 % účinnej látky THC, čo zodpovedá minimálne dvom obvykle jednorázovým dávkam drogy, pričom rastliny rodu konopa sú uvedené v prvej skupine omamných látok a THC v prvej skupiny psychotropných látok v prílohe Zákona č. 139/98 Z. z. o omamných látkach, psychotropných látkach a prípravkoch v platnom znení.
Uznesením prokurátora Okresnej prokuratúry Žilina zo dňa 6.3.2013, spisová značka 3 Pv 924/12/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

	Uznesením okresnej prokurátorky v Žiline pod číslom 3Pv 924/12/5511 zo dňa 06.03.2013, právoplatné dňa 18.03.2013 bolo podľa § 216 ods. 1 Tr. por. podmienečne zastavené trestné stíhanie XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov na tom skutkovom základe ako je uvedené vo výrokovej časti tohto uznesenia.

	Po uplynutí skúšobnej doby som zisťovala, či obvinený XXXXX sa v jej priebehu nedopustil protiprávneho konania a či splnil všetky podmienky, ktoré mu boli uložené uznesením o podmienečnom zastavení trestného stíhania. Zistila som, že XXXXX sa nedopustil ani trestného činu ani priestupku, žil riadnym spôsobom života, žiadne negatívne informácie o ňom Okresnej prokuratúre v Žiline doručené neboli. 
	
	Podľa § 217 ods. 1 Tr. por. ak obvinený v priebehu skúšobnej doby viedol riadny život... prokurátor rozhodne, že sa obvinený osvedčil. Vychádzajúc z tohto ustanovenia Tr. por. rozhodla som tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ingrid Šamajová
prokurátorka